L 269/32 Jurnalul Oficial al Uniunii Europene 14.10.2011 DECIZIA DE PUNERE ÎN APLICARE A CONSILIULUI din 11 octombrie 2011 de modificare a Deciziei de punere în aplicare 2011/344/UE privind acordarea de asistență financiară din partea Uniunii pentru Portugalia (2011/683/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Regulamentul (UE) nr. 407/2010 al Consiliului din 11 mai 2010 de instituire a unui mecanism european de stabilizare financiară (!), în special articolul 3 alineatul (2), având în vedere propunerea Comisiei Europene, întrucât: (1) Consiliul a acordat Portugaliei [Decizia de punere în aplicare 2011/344JUE ()), la solicitarea  acesteia, asistență financiară pentru susținerea unui program solid de reforme economice şi financiare care urmăresc reinstaurarea încrederii, facilitarea revenirii economiei la creştere sustenabilă şi asigurarea stabilității financiare a Portugaliei, a zonei euro și a Uniunii Europene. (2) Extinderea scadențelor și reducerea marjei dobânzii ar fi benefice pentru asigurarea îndeplinirii obiectivelor programului, în conformitate cu concluziile privind mecanismul  european de  stabilizare  financiară, formulate de șefii de state sau de guverne din zona euro și de instituțiile Uniunii la data de 21 iulie 2011. (3)  Pentru a facilita atingerea obiectivelor în materie de lichi- ditate și sustenabilitate, extinderea scadenţelor și reducerea marjei dobânzii ar trebui să se aplice şi tranşelor care au fost deja deblocate. (4) Ţinând cont de aceste evoluții, Decizia de punere în aplicare 2011/344/UE ar trebui să fie modificată, () JOL 118, 12.5.2010, p. 1. () JO L 159, 17.6.2011, p. 88. ADOPTĂ PREZENTA DECIZIE: Articolul 1 Articolul 1 din Decizia de punere în aplicare 2011/344JUE se modifică după cum urmează: 1. Alineatul (1) se înlocuieşte cu următorul text: „(1) Uniunea acordă Portugaliei un împrumut de maximum 26 miliarde EUR, cu o scadență medie maximă de 12,5 ani. Scadența plăților individuale ale împrumutului poate fi de până la 30 de ani” 2. Alineatul (5) se înlocuieşte cu următorul text: „(5)  Pentru fiecare tranșă, Portugalia plăteşte costurile finanțării din partea Uniunii.” Articolul 2 Articolul 1 alineatul (1) prima teză şi articolul 1 alineatul (5) din Decizia de punere în aplicare 2011/344/UE, astfel cum a fost modificată prin prezenta decizie, se aplică şi tranşelor împru- mutului care au fost deblocate înainte de intrarea în vigoare a prezentei decizii. Articolul 3 Prezenta decizie se adresează Republicii Portugheze. Adoptată la Luxemburg, 11 octombrie 2011. Pentru Consiliu Președintele M. DOWGIELEWICZ